2016 Eseka qatar qəzası

**2016 Eseka qatar qəzası** — 21 oktyabr 2016-cı ildə Kamrail şəhərlərarası sərnişin qatarının Kamerunun paytaxtı olan Yaunde şəhərindən Kamerunun ən böyük şəhərlərindən biri olan Duala şəhərinə gedən relsinin Mərkəzi Regionun Eseka şəhəri yaxınlığında relsdən çıxıb qəzaya uğradığı qatar qəzasıdır. Qatar qəzası nəticəsində 79 nəfər həlak olub, 551 nəfər isə yaralanıb. Bəzi şəxslər hələ də qatar vaqonları nömrələrində qalıblar.

Bu qəza 2007-ci ilin avqust ayında baş verən Benaleka qatar qəzasından bəri Afrika qitəsində baş verən ən dəhşətli dəmir yolu qəzası hesab olunur.

## Arxa planda
Fransanın Bollor şirkətinin öhdəliyində olan Kamrail Sitarail, həmçinin Fransanın keçmiş müstəmləkələri olan Burkina-Faso və Kot-d’İvuarın  dəmir yolu xidmətlərini yerinə yetirən müəssisə kimi fəaliyyət göstərir. 2016-cı ilin sentyabr ayında Sitaraildə körpü dağılandan sonra Sitarail qatarlarının qəzaya uğraması böyük diqqətə səbəb olmuşdur. Hadisə Qərbi Afrika ölkələri arasında beynəlxalq qatar sisteminin bağlanmasına səbəb olub.

Bollor şirkətinin rəhbərlik qrupuna Fransalı məşhur milyarder *Vinsent Bollor* başçılıq edir. (Siril Bollorun oğludur, Bollor Nəqliyyat və Logistika şirkətinin  direktoru və 2016-ci ilin yanvar ayından etibarən Kamrail şirkətinin sahibi) Həmçinin Bollor Qərbi Afrika Regional Dəmiryolu xəttinin tərtib edilməsi çərçivəsində Fransanın Qərbi Afrikada əlavə dəmir yolu xətlərinin inşası və istismarı ilə bağlı planlarının yaradıcısıdır.

## Qəza
Hadisə iştirakçılarının yer aldığı və Kamrailə məxsus sərnişin qatarı paytaxt Yaundedən ölkənin ən böyük iqtisadi şəhəri olan Duala şəhərinə gedirmiş. Son leysan yağışları ilə əlaqədar olaraq  baş verən torpaq sürüşməsi iki şəhəri birləşdirən magistral yoldakı körpünü dağıtmışdır. İnsanla dolu qatar da məhz bu körpüdən keçmişdir. Qatarla gedən 1300 sərnişindən 600-ü müəyyən səbəblərdən qatara gecikmişdir. Nəticədə qatar bir az gecikəcək yerli vaxtla 11:00-da Yaunde şəhərini tərk edib. Qatarda gedən *Reuters* xəbər agentliyinin jurnalisti məlumat verir ki, paytaxtdan 120&nbsp;km qərbdə — Eseka şəhərində yerli vaxtla 12:00-da (11:00 QMV) qatar vaqonları relsdən çıxaraq tüstülənməyə başlamışdır.

Zərərçəkənlər Dualadakı xidmət vasitələri ilə Esekada yerləşən yerli xəstəxanaya göndərilmişdir. Sosial mediyada bir neçə vaqonun dəmir yolu xəttinin yanındakı yamacda aşması görüntüləri və yüzlərlə sərnişinin xilası görüntüləri yayımlanmışdır. Qəzadan əvvəl körpünün uçması ilə əlaqədar olaraq Kamerunun əsas nəqliyyat oxu bir müddətə bağlanmışdır.

## İstintaq
Qəzadan dərhal sonra Kamrail hadisə yerinə istintaq komandası göndərəcəklərini elan ediblər. Şirkət həm də özlərinin rəsmi *Feysbuk* səhifəsində statusda həlak olanların ailələrinə başsağlığı veriblər. Dəmir yolu rəsmiləri bildirib ki, əvvəl Yaundedən qatar çıxanda qatar səkkiz vaqondan ibarət olmuşdur. Lakin sonradan sərnişinlərin qatara yerləşdirilməsi üçün qatara əlavə bir vaqon da qoşulmuşdur. Güman olunur ki, qatarın qəzaya uğrama səbəbi artıq yüklənməyə məruz qalmasıdır.

Qəzadan sonra çərşənbə axşamı Kamerun məhkəməsi elan etdi ki, qəzanı törədənlər günahkar hesab olunurlar, onlar haqqında istintaq başlayacaq və onlar cinayət məsuliyyətinə cəlb olunacaqlar. Növbəti gün Bollor şirkətinin Afrika Sədri bildirib ki, qəzaya səbəb qatarın sürət həddini aşması olmuşdur.

## İstinadlar

## Xarici keçidlər
* CamRail Official website